Imtella' Lulju 26, 2021 Ritratti: Clinica Veterinaria Duemari Filmat: Corriere della Sera Kelb Shepherd f'Sardenja qed jissogra li jmut wara li m'abbandunax lill-merħla nagħaġ li kien qed jgħasses qalb l-irziezet minkejja n-nirien kbar li ħakmu lill-gżira Taljana. Fl-aħħar jiem, nirien qawwija ħakmu meded ta' artijiet sostanzjali f'Sardenja, fosthom f'Oristano u f'Cuglieri. Nirien, li skont rapporti fil-midja Taljana kienu kkawżati minn temperaturi għoljin u mir-riħ. Il-kelb li seraq il-qlub ta' bosta bil-ġest qalbieni tiegħu nstab f'Montiferru fil-Provinċja ta' Oristano u ttieħed għand veterinarju minnufih, fejn ġie stabbilit li ġarrab ħruq sostanzjali u li għalhekk jaf ma jirnexxilux isalva. F'Sardenja, eluf ta' persuni ġew evakwati minn djarhom minħabba t-temp estrem. L-annimali, l-aktar li marru minn taħt. Tant, li bħalissa għaddejja ħidma ta' salvataġġ sfieqa biex dawk li ġaħġħuha jiġu salvati.